Teddy Quinlivan

Theodora Quinlivan, ezagunagoa Teddy Quinlivan izenaz, (Boston, Massachusetts, 1994ko ekainaren 22a) estatubatuar emakumezko modelo transgeneroa da. 2015ean Nicolas Ghesquièrek,
Louis Vuitton etxeko sormen-zuzendariak, Quinlivan ezagutu eta moda-desfileen munduan sartu zuen. Harrezkero, goi-mailako moda-diseinatzaileentzat desfilatu du, horien artean, Carolina Herrera, Jeremy Scott, eta Jason Wu.

Bizitza 
Quinlivan Bostonen jaio eta hazi zen. Parisen artea ikasi zuen eta gaur egun New Yorken bizi da.

2017ko irailean Quinlivanek emakume transgeneroa zela jakinarazi zuen.

Erreferentziak 

Ameriketako Estatu Batuetako modeloak
Emakume transgenero eta transexualak
Bostondarrak